Vier polisiebeamptes sterf in ongeluk | Maroela Media
Volgens die departement van vervoer en gemeenskapsveiligheid het die beamptes, wat lede van die misdaadintelligensie-eenheid in Kokstad was, in 'n VW Golf gery. Kwanele Ncalana, woordvoerder van die departement, het gesê die beamptes se Golf het teen 'n minibustaxi gebots. Die 10 insittendes in die taxi het ligte beserings opgedoen.
Willies Mchunu, LUR vir vervoer en gemeenskapsveiligheid, het sy skok oor die vier beamptes se dood uitgespreek. Mchunu het die dood van die beamptes beskryf as 'n reuse terugslag in die regering se poging om misdaad te bestry kort voor die feesseisoen.
"Die vaardighede en kapasiteit waaroor hulle beskik het as lede van misdaadintelligensie, is skaars. Forensiese spanne ondersoek die toneel om te bepaal wat die ongeluk veroorsaak het." Mchunu het sy meegevoel met die oorledenes se familie en kollegas uitgespreek.
Vir mý is die èèrste gedagte: "Alwèèr 'n taxi!!! Indien u wonder waarom? Ek was 16jr & 4mnde gelede in 'n trompop botsing met een betrokke & moet sedertdien met 'n 3-wiel loop… Het voortdurende pyn & àlles nèt omdat daardie bestuurder, ànder voertuie teen 'n bult verbygesteek het & die spêrstreep geïgnoreer het!!! Drs sê dis slegs genade dat ek oorleef het…"
In ons huishouding is motorfietse wat deur die verkeer vleg 'n probleem. Taxi's het ookal vir baie onaangenaamheid vroegoggend op pad werk toe gesorg.